CELEX: 52021DP0034
Language: et
Date: 2021-02-09 00:00:00
Title: Euroopa Parlamendi otsus mitte esitada vastuväiteid komisjoni 19. jaanuari 2021. aasta delegeeritud määrusele, millega muudetakse Euroopa Parlamendi ja nõukogu määruse (EL) nr 1305/2013 I lisa seoses liidu maaelu arengu toetuse summadega 2021. aastal (C(2021)00188 – 2021/2517(DEA))

17.11.2021   
            
            
               ET
            
            
               Euroopa Liidu Teataja
            
            
               C 465/175
            
         
      P9_TA(2021)0034
      Vastuväidete puudumine delegeeritud õigusaktile: liidu toetus maaelu arengule aastal 2021
      Euroopa Parlamendi otsus mitte esitada vastuväiteid komisjoni 19. jaanuari 2021. aasta delegeeritud määrusele, millega muudetakse Euroopa Parlamendi ja nõukogu määruse (EL) nr 1305/2013 I lisa seoses liidu maaelu arengu toetuse summadega 2021. aastal (C(2021)00188 – 2021/2517(DEA))
      (2021/C 465/21)
      
         Euroopa Parlament,
      
                  —
               
               
                  võttes arvesse komisjoni delegeeritud määrust (C(2021)00188),
               
            
                  —
               
               
                  võttes arvesse komisjoni 22. jaanuari 2021. aasta kirja, milles komisjon palub Euroopa Parlamendil teatada, et ta ei esita delegeeritud määrusele vastuväiteid,
               
            
                  —
               
               
                  võttes arvesse põllumajanduse ja maaelu arengu komisjoni 2. veebruari 2021. aasta kirja komisjonide esimeeste konverentsi esimehele,
               
            
                  —
               
               
                  võttes arvesse Euroopa Liidu toimimise lepingu artiklit 290,
               
            
                  —
               
               
                  võttes arvesse Euroopa Parlamendi ja nõukogu määrust (EL) nr 1305/2013 (1), eriti selle artikli 58 lõiget 7 ja artikli 83 lõiget 5,
               
            
                  —
               
               
                  võttes arvesse kodukorra artikli 111 lõiget 6,
               
            
                  —
               
               
                  võttes arvesse põllumajanduse ja maaelu arengu komisjoni soovitust võtta vastu otsus,
               
            
                  —
               
               
                  võttes arvesse, et kodukorra artikli 111 lõike 6 kolmandas ja neljandas taandes sätestatud tähtaja jooksul, mis lõppes 9. veebruaril 2021, ei ole vastuväiteid esitatud,
               
            
                  A.
               
               
                  arvestades, et Euroopa Parlamendi ja nõukogu määrus (EL) 2020/2220 (2) (edaspidi „üleminekumäärus“), millega muudeti määrust (EL) nr 1305/2013, lisades sinna 2021. ja 2022. aasta riiklikud assigneeringud, jõustus alles 29. detsembril 2020;
               
            
                  B.
               
               
                  arvestades, et kindlaksmääratud assigneeringuid tuleb kohandada, kui liikmesriigid teavitavad komisjoni 150 000 eurot ületavate maksete vähendamise summadest ja sammastevahelise paindlikkuse rakendamisest;
               
            
                  C.
               
               
                  arvestades, et varasematel aastatel toimus selline teavitamine augustis ja komisjon võttis assigneeringuid muutva delegeeritud õigusakti vastu sügisel, kuid üleminekumääruse hilise vastuvõtmise tõttu ei olnud see 2020. aastal võimalik;
               
            
                  D.
               
               
                  arvestades, et selleks, et liikmesriigid ja komisjon saaksid alustada 2021. aasta maaelu arengu programmide rakendamist, on äärmiselt oluline, et delegeeritud määrus jõustuks võimalikult kiiresti;
               
            
               
                  1.
               
               
                  teatab, et ei esita delegeeritud määrusele vastuväiteid;
               
            
               
                  2.
               
               
                  teeb presidendile ülesandeks edastada käesolev otsus nõukogule ja komisjonile.
               
            
         (1)  Euroopa Parlamendi ja nõukogu 17. detsembri 2013. aasta määrus (EL) nr 1305/2013 Euroopa Maaelu Arengu Põllumajandusfondist (EAFRD) antavate maaelu arengu toetuste kohta ja millega tunnistatakse kehtetuks nõukogu määrus (EÜ) nr 1698/2005 (ELT L 347, 20.12.2013, lk 487).
      
         (2)  Euroopa Parlamendi ja nõukogu 23. detsembri 2020. aasta määrus (EL) 2020/2220, millega kehtestatakse teatavad üleminekusätted Euroopa Maaelu Arengu Põllumajandusfondi (EAFRD) ja Euroopa Põllumajanduse Tagatisfondi (EAGF) toetuse kohta 2021. ja 2022. aastal ning muudetakse määrusi (EL) nr 1305/2013, (EL) nr 1306/2013 ning (EL) nr 1307/2013 seoses 2021. ja 2022. aastal eraldatavate vahendite ja nende määruste kohaldamisega ning määrust (EL) nr 1308/2013 seoses 2021. ja 2022. aastal eraldatavate vahendite ja sellise toetuse jaotamisega (ELT L 437, 28.12.2020, lk 1).